b"\n_START_ARTICLE_\nCam\xc3\xad de Frontany\xc3\xa0\n_START_SECTION_\nDescripci\xc3\xb3\n_START_PARAGRAPH_\nCarrer de cases de dos pisos amb un tercer a manera de golfes. El parament \xc3\xa9s de pedra, treballant les parts m\xc3\xa9s vistoses com llindes, marcs d'obertures, etc. Hi ha alguns elements fets de fusta com baranes de pisos alts, llindes d'entrades secund\xc3\xa0ries o cases humils. Destaquem tamb\xc3\xa9 el forjat del ferro dels balcons dels habitatges n\xc3\xbameros 3, 4 i 8. En aquest \xc3\xbaltim hi ha les inicials A M (Ave Maria) al centre del balc\xc3\xb3. Al n\xc3\xbamero 11 hi trobem un escut gravat i dates a les llindes d'obertures. Per \xc3\xbaltim cal destacar el treball de la porta que d\xc3\xb3na als balcons de la casa n\xc3\xbam. 10 als marcs de pedra.\n_START_SECTION_\nHist\xc3\xb2ria\n_START_PARAGRAPH_\nLes dates que figuren a les llindes de les portes a les cases que presenten un aspecte m\xc3\xa9s noble i que mostren una construcci\xc3\xb3 m\xc3\xa9s acurada s\xc3\xb3n 1649 (habitatge n\xc3\xbam. 8). 1698 (habitatges n\xc3\xbam. 4 i 11) i 1666 (habitatge n\xc3\xbam. 10). S\xc3\xb3n aquestes les construccions m\xc3\xa9s properes a l'esgl\xc3\xa9sia, al nucli antic, des d'on es comen\xc3\xa7arien a obrir els carrers que s'estaven definint. El 1669 l'abat de Ripoll concedia ordinacions pr\xc3\xb2pies als peraires i teixidors de Borred\xc3\xa0, erigint-se aix\xc3\xad en gremi. El poble experimenta una expansi\xc3\xb3 demogr\xc3\xa0fica i econ\xc3\xb2mica priorit\xc3\xa0riament de car\xc3\xa0cter urb\xc3\xa0 es manifesta al seguit de construccions m\xc3\xa9s o menys riques, urbanes i que compten amb habitatge i taller._NEWLINE_Molts dels habitatges actualment s\xc3\xb3n segones resid\xc3\xa8ncies."